**ՀԻՄՆԱՎՈՐՈՒՄ**

**ՊԵՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԱՆՎԱՆԱԿՈՉՈՒԹՅԱՆ**

**ԿԱՐԳԸ ՀԱՍՏԱՏԵԼՈՒ ՄԱՍԻՆ**

1. **Անհրաժեշտությունը**

ՀՀ «Հանրակրթության մասին» օրենքի 30-րդ հոդվածի 1-ին կետի 26.4 ենթակետով պահանջվում է սահմանել պետական ուսումնական հաստատությունների անվանակոչության և անվանափոխության հետ կապված գործընթացներն ու իրավահարաբերությունները: Պետական ուսումնական հաստատությունների անվանակոչության կարգը սահմանում էհանրակրթության բնագավառում կրթության պետական կառավարման լիազորված մարմինը:

1. **Ընթացիկ իրավիճակը և կարգավորման նպատակը**

ՀՀ պետական ուսումնական հաստատությունների անվանակոչության և անվանափոխության հետ կապված գործընթացներն և իրավահարաբերությունները արդյունավետ և անաչառ կազմակերպելու համար անհրաժեշտ են համապատասխան չափորոշիչներ: Մասնավորապես, անհրաժեշտ է կանոնակարգել անվանակոչման ընդհանուր սկզբունքներն ու կանոնները՝ հիմքում դնելով կրթական ընդհանուր քաղաքականությունը։ Առաջարկվող նախագծով լուծումներ են առաջարկվում մի շարք կարևոր հարցերի, ինչպես թե որ դեպքերում և ինչ ժամկետներում կարող է անվանակոչվել պետական ուսումնական հաստատությունը, առանձնահատուկ դեր է տրվում ուսումնական հաստատությանն ու համայնքին, որոնց համաձայնությունը դիտվում է պարտադիր անվանակոչման գործընթացում։ Կանոնակարգվում են նաև ուսումնական հաստատության անվանափոխության, կառուցվածքային տարբեր փոփոխությունների պարագայում տրված անվան հետագա պահպանման հարցերը։ Նախագիծը նաև կանոնակարգում է ուսումնական հաստատության դասասենյակների և կաբինետների անվանակոչության գործընթացը՝ մեծ դեր վերապահելով մանկավարժական խորհրդին։

1. **Ակնկալվող արդյունք**

Իրավական ակտի ընդունումը կնպաստի կանոնակարգված քաղաքականության իրականացմանը հետևյալ ուղղություններով․

* Պետական ուսումնական հաստատության անվանակոչում և անվանափոխություն,
* Պետական ուսումնական հաստատության դասասենյակների և կաբինետների անվանակոչում և անվանափոխություն**:**
1. **Ակտի նորմատիվ բնույթի հիմնավորվածությունը**

Հիմք ընդունելով 2020 թվականի մարտի 6-ի **«**«Հանրակրթության մասին» օրենքում լրացումներ և փոփոխություններ կատարելու մասին» ՀՀ օրենքի հոդված 8-ի 4-րդ կետի համաձայն պետական կառավարման լիազորված մարմինը սահմանում է պետական ուսումնական հաստատությունների անվանակոչության կարգը:

**Տ** **Ե** **Ղ** **Ե** **Կ** **Ա** **Ն** **Ք**

**«Պետական ուսումնական հաստատությունների անվանակոչության**

**կարգը հաստատելու մասին» ՀՀ Կրթության, գիտության, մշակույթի և սպորտի նախարարի հրամանի նախագծի ընդունման կապակցությամբ պետական բյուջեի եկամուտների նվազեցման կամ ծախսերի ավելացման մասին**

«Պետական ուսումնական հաստատությունների անվանակոչության կարգը սահմանելու մասին» ՀՀ Կրթության, գիտության, մշակույթի և սպորտի նախարարի հրամանի նախագծիընդունման կապակցությամբ չի նախատեսում պետական բյուջեի եկամուտների նվազեցում կամ ծախսերի ավելացում:

**Տ** **Ե** **Ղ** **Ե** **Կ** **Ա** **Ն** **Ք**

«**Պետական ուսումնական հաստատությունների անվանակոչության**

**կարգը հաստատելու մասին» ՀՀ Կրթության, գիտության, մշակույթի և սպորտի նախարարի հրամանի նախագծի ընդունման կապակցությամբ այլ իրավական ակտերի ընդունման**

**անհրաժեշտության մասին**

«Պետական ուսումնական հաստատությունների անվանակոչության կարգը սահմանելու մասին» ՀՀ Կրթության, գիտության, մշակույթի և սպորտի նախարարի հրամանի նախագծիընդունման կապակցությամբ այլ իրավական ակտեր ընդունելու անհրաժեշտություն չի առաջանալու: